messages: Uurides uudislugu, loo sellele ühe või kahe lausega lühikokkuvõte. Vasta eesti keeles!
  
  Tekst:
  
  Ühes vanas multifilmis eelistas boamadu oma pikkust mõõta papagoides 38 papagoid kõlas palju uhkemalt kui kaks elevandipoega, kuigi tegelikult saime kõik ju aru, et mõõda, millega tahad. Ega madu sellest pikemaks ei muutu. Nii on ka Narva oma elanike arvu mõõtes alati eelistanud rahvastikuregistriandmeid, sest erinevalt statistikaametist näitas register tegelikku olukorda paari 1000 inimese võrra ilusamana. Kuid nüüd on ka rahvastikuregister oma ridu puhastanud ja kinnitab vaid seda, mida statistikaameti analüütikud aastaid on ette ennustanud. Narva hoogsat kahanemist pole suutnud peatada ei tööstuspargid, ei positiivne meediakajastus, ei räppar nublu ega kultuuripealinnaks saamise tuhin. Narva linnapea võib ju tahta, et 55000 elanikku on piir, millest allapoole piirilinna rahvahulk langeda ei tohiks. Kuid saavutada võiks seda vaid müüri ehitamisega ümber linna. Sest tee, mis sa tahad, lahkuvad ju eeskätt parimas pereloomise eas noored. Kas te olete näinud noore inimese silmi, kes peale kahte Tallinnas elatud aastat peab olude sunnil kodukohta tagasi tulema? Sealt peegeldub vaid üks soov jõudu koguda ja võimalikult kiiresti tagasi lennata, sest suurlinna elu kogenud noort ei huvita, mitu lastemänguväljakut on vahepeal Narva tekkinud või millist tehast venelased kohalikku tööstusparki ehitavad? Tal ei ole siin hea elada, aga kellel on? Statistikaameti küsitlus, näitas, et Narva linn on elamiseks parim koht eakatele. Nii arvas 86 protsenti Narva elanikest ja vaid pooled arvasid, et ka noortele lastega peredele oleks Narva heaks elupaigaks. Statistikaameti küsitluse tulemusi kinnitavad tegelikult ka rahvastikuregistri andmed, sest eelmise aasta seisuga on juba selgelt näha, et Narva on hakanud elama asuma pensionärid. Valdavalt on tegemist endiste Narva elanikega, kel Tallinna elu liialt kärarikkana tundub ja kes oma kodulinnast rahu ja vaikust, aga ka odavamat elamist ning omakeelset keskkonda otsivad. Eakad inimesed ongi Narva kõige kiiremini kasvavaks elanike rühmaks. Kui aga vaadata statistikaameti prognoosi, siis paarikümne aasta pärast on Narva kõige arvukamaks vanuserühmaks üle 85 aastane naispensionär. See on Narva tulevik ja selle arvestuse ga peaks praegu linnavalitsus tegutsema ja elukeskkonda muutma rohkem parke ja pargipinke, siledaid ja madalate äärekividega kõnniteid, millest rulaatoriga inimene kergesti üle pääseb. Endiste lasteaedade ümberehitamine hooldekodudeks või vanurite päevakeskustes ja nii edasi. Juba praegu kirjutavad vanalinna linnaosa pensionärid linna peale, et nad vajaks korralikku ühistranspordiühendust ja supikööke, mida praegu nende elukohas pole. Selles valguses omandab sügispealinna tiitel Narva jaoks täiesti uue mõõtme ja rääkida tuleb juba mitte sügiskultuurist, vaid elusügisest. Küsimus vaid selles, et kui 20 aasta pärast elab Narvas statistikaameti prognoosi järgi 40000 inimest, kellest pooled on pensionärid, mis raha eest 80-le 1000-le inimesele ehitatud taristut ülal pidada ehk kes selle sügispeo kinni maksab? Uudistele Jüri Nikolajev, Narva.
messages: user
messages: Narva on tulevikus pensionäride linn.
messages: assistant